שיחה:מלחמת ההתשה

message: לאחר שכתבתי את הערך מועצה אזורית בקעת בית שאן, ולצורך כך קראתי מספר מקורות, בלט לנגד עיניי ההיעדר המוחלט לאיזכור ההפגזות הקשות בגבול ירדן בערך "מלחמת ההתשה", והקישור לארועי ספטמבר השחור. לכן הוספתי בערך כמה איזכורים לעניין.  הויקיפדים מוזמנים להוסיף ו/או לערוך. תודה, דני. Danny-w 20:30, 29 נובמבר 2005 (UTC)
replies: text: לפי זכרוני (שעלול להטעות), התקיפות מכיוון ירדן היו של מחבלים, ולכן לא סביר בעיני שהיה ירי ארטילרי מכיוון ירדן. בנוסף, הייתה בירדן פעילות תקיפה נרחבת של חיל האוויר הישראלי. דוד שי 21:11, 29 נובמבר 2005 (UTC)
replies: text: :אני בוגר קיבוץ בעמק בית שאן. בשנות ה-70 הייתי ילד רך בשנים;  אבל אני זוכר את סיפורי ההורים על ההאפלה ההיא, שהתמשכה במשך זמן מאוד ממושך, כל לילה. אחפש חומר כתוב על הנושא. Danny-w 15:54, 30 נובמבר 2005 (UTC)
replies: text: ::העניין שדוד שי שכח הוא הקישור לספטמבר השחור... אחת הסיבות לו היו החשש של ירדן מארגוני הטרור שהגיעו למצב שבו יש להם ארטילריה חזקה. חוסיין חשש (ובדעיבד צדק) שהיום הם יורים איתה לכיוון ישראל ומחר יפגיזו את ארמונו... טרול רפאים 16:05, 30 נובמבר 2005 (UTC)
replies: text: :::אמנם היו קרבות עם ירדן אבל זה צריך להיות בערך משל עצמו כנראה. מלחמת ההתשה כפי שהיא מוגדרת היא רק מול מצרים. תראה את התיאור באתר צה"ל שמתאר את המלחמה ואח"כ את הנושא הירדני. http://www1.idf.il/DOVER/site/mainpage.asp?sl=HE&id=5&from=history&docid=18925&Pos=21&bScope=false כמו כן מצב זה מתואר באופן כללי כמלחמה נגד מצרים בספרות ובויקיפדיה בשפות האחרות למשל. אמורוסו 00:47, 11 באוקטובר 2006 (IST)
replies: text: :::::אם אני לא טועה בתחילת המלחמה סייע הצבא הירדני למחבלים בהעמידו לרשותם בסיסים וכן חיפוי ארטילרי.

message: אם אני לא טועה, באנציקלופדיה של צה"ל יש טבלאות עם יחסי כוחות. אם למישהו יש את האנציקלופדיה הזו בהשג יד הוא מוזמן לחפש.--Tharbad 18:29, 10 מאי 2006 (IDT)
thread_title:  יחסי הכוחות 

message: חסר פירוט על האופן בו נפגעה אוכלוסייה אזרחית בישראל ואיך נהרגו 127 אנשים (הפגזות על יישובי הביקעה?)
replies: text: ובנוסף יש סתירה בין מספר הנפגעים בסעיף "תוצאותיה של מלחמת ההתשה" למספר בטבלה שבתחילת הערך. דוד שי 20:22, 12 באוקטובר 2006 (IST)
replies: text: : רצית להעיר על כך ונראה שהקדמת אותי. בברכה, MathKnight הגותי |Δ| (שיחה) 01:59, 27 באוקטובר 2007 (IST)
thread_title: קורבנות אזרחיים בישראל

message: אין כלום בנושא תל שקמונה
thread_title:  אין 

message: צריך לבדוק את זה ואם בכלל יש לה מקום. במלחמה של שלוש שנים על כל תפקיד היו לפחות שני מפקדים. דולב? חגי אדלר 20:37, 30 באוגוסט 2007 (IDT)
replies: text: לדעתי צריך לציין מפקדים ששירתו תקופה משמעותית בתפקידם במהלך המלחמה. למשל, אם מישהו נכנס לתפקידו חודשיים לפני סיום המלחמה, ניתן להשמיט אותו. את כל השאר צריך לציין, גם אם זה אומר לכתוב שני אנשים על אותו תפקיד. דולב • שיחה 23:02, 30 באוגוסט 2007 (IDT)
replies: text: : בסדר. רק ערוך את זה בטבלה בפרק נפרד כמו שעשית בשאר המלחמות. חגי אדלר 02:00, 31 באוגוסט 2007 (IDT)
replies: text: ::חגי, אם תבדוק שוב תראה שזה לא הייתי אני שביצע את האיחוד של רשימת המפקדים עם ערך המלחמה בערכי המלחמות. אני רק הוספתי את התבנית  לערכי המלחמות לאחר ביצוע האיחוד. אני לא מכיר את מפקדי מלחמת ההתשה ולכן לא אוכל לבצע את העריכה הזו. מצטער, דולב • שיחה 13:42, 31 באוגוסט 2007 (IDT)
replies: text: ::: סידרתי את הפרק הנפרד. מקווה שמבין יוסיף את המפקדים. חגי אדלר 18:03, 31 באוגוסט 2007 (IDT)
thread_title: מפקדי צה"ל במלחמת ההתשה

message: בויקיפדיה האנגלית כתוב שנהרגו 1424 חיילים ישראלים ומביאים לראייה מקור ישראלי, לעומת זאת פה בויקיפדיה העברית מציינים 367 הרוגים. לאחרונה ראיתי תכנית בנושא בערץ ההסטוריה שמדברת על יותר מ 500 הרוגים. על איזה מקור הדף העברי מסתמך? Nir hp 23:13, 8 בדצמבר 2007 (IST)
replies: text: המספר 1,424 חללים מתייחס לתקופה שמ-15 ביוני 1967 ועד 6 באוגוסט 1970. מלחמת ההתשה החלה במרץ 1969, כלומר  קרוב לשנתיים לאחר תחילתה של תקופה זו, כך שברור שהמספר 1,424 שגוי כלפי מעלה. המספר 367 כנראה שגוי, משום שבגוף הערך מצוין מספר שונה. תיקנתי ל-721 הרוגים.  דוד שי 23:23, 8 בדצמבר 2007 (IST)
אם אנחנו מקבלים את התיארוך של צה"ל למלחמת ההתשה, היינו מרס 1969 עד אוגוסט 1970, אזי שעל-פי דיווחי ישראל נהרגו במלחמה 260 חיילים ו-15 אזרחים. לגבי פצועים 705 חיילם ו-22 אזרחים.
המקור למידע הזה נמצא ב- Middle East Record ובספרו המצויין של ד"ר דן שיפטן, התשה. Aurora ה-8 במאי 2008.
thread_title:  אבדות בקרב חיילים 

message: "מלחמת ההתשה התאפיינה בתחושת הניתוק שבין העורף לחזית. בעוד בתל אביב בילו במועדונים, חיילי צה"ל חירפו נפשם בתעלה." - האמנם? לי יש תחושה שאמירה זו היא דמגוגיה גמורה. נכון, המלחמה נערכה בחזית התעלה, ולא פגעה בחיים בעורף. נכון, החיים בעורף כוללים עבודה, לימודים ובילויים. אבל ניתוק בין העורף לחזית לא היה. מידע על הנעשה בחזית הגיע לידיעת הציבור, וכל חייל שנהרג גרם צער רב בעורף. יש כאלה שסברו שיש לשתף יותר את העורף. אלוף פיקוד הדרום, אריאל שרון, הוציא פקודת יום לפי נאסרה הליכה בנעליים חצאיות ברחבי הפיקוד, כדי לצמצם את הפער בין החזית לעורף. שמחתי שלא הורה להפגיז מפעם לפעם את מפקדת הפיקוד. דוד שי - שיחה 20:42, 22 באוקטובר 2008 (IST)
replies: text: יש להבחין בין האמת העובדתית (מהי?) ובין הדימוי שיש למלחמה בפרספקטיבה של ארבעים שנה לאחר מכן שנוצר ביצירות כמלכת האמבטיה ובמיוחד בלוז לחופש הגדול. המשפט אכן תואם את הדימוי. אגב, עדיף היה להיות בפיקוד דרום, שכן השמועה אמרה שמי שהעז לשיר על שלום בפיקוד המרכז ניתן כטרף לאריות. אלמוג*הצטרפו למיזם המדינות* 20:45, 22 באוקטובר 2008 (IST)
replies: text: : אני חושב שקראתי משפט דומה באנציקלופדיה של צה"ל --Tharbad ּ-–ּ שיחה ‏ 20:31, 25 באוקטובר 2008 (IST)
replies: text: ::הכל בעין המסתכל. אי אפשר לאמר שהייתה התעלמות, הלב היה נחרד כל פעם שנשמע הביטוי "דובר צה"ל מודיע...", ואכן נוהג זה הופסק. בני שמינית לפני גיוס נהגו לקרוא לעצמם "הפריירים של גולדה". ביטוי יפה לתחושה של אותם בני נוער מופיע בספר ובסרט "לא שם זין" מאת דן בן אמוץ. גם מכתב השמיניסטים#מכתב השמיניסטים 1970" הוא כתוצאה של מלחמה זו. שנילי • שיחה 20:43, 25 באוקטובר 2008 (IST)
replies: text: :::החלפתי את המשפט הנ"ל בפסקה שלדעתי מתארת טוב יותר את המציאות. דוד שי - שיחה 21:07, 25 באוקטובר 2008 (IST)
עובדה אנקדוטלית: ינון הוסיף היום משפט על השיר "ראי אדמה" בערך  שאול טשרניחובסקי והזכיר לי שבמבחן בגרות בספרות בתש"ל (1970) הופיעה שאלה על השיר. הגם שאין לי לכך הוכחה הייתה לנו אז תחושה שמחבר המבחן רצה להביע בכך משהו. שנילי • שיחה 10:49, 8 בנובמבר 2008 (IST)
thread_title:  האמנם? 

message: למה התכוון שמואל גורדון שחיל האוויר הישראלי אינו יכול להתמודד עם מעצת על, מבחינת טילי נ"מ או טייסים רוסים?
replies: text: לדעתי כוונתו למכלול המשאבים הענק שעומד לרשות מעצמה: טילי נ"מ, מטוסים וטייסים, מודיעין, יכולת שינוע אמצעי לחימה וכוחות ועוד. דוד שי - שיחה 11:42, 13 בפברואר 2009 (IST)
thread_title:  המעורבות הסובייטית 

message: ערך טוב מאוד על נושא היסטורי חשוב. חובבשירה - שיחה 08:10, 28 באוקטובר 2009 (IST)
replies: text: לא מספיק מפורט. כמו כן יש הדגשת יתר של המהלכים הצבאיים. הפרק החשוב של ההשפעה של המלחמה בעורף לא נכתב. מדובר על מלכת האמבטיה שירדה בהוראת הצנזורה, ולא מוסבר למה. יש צורך בכתיבה יותר מפורטת, ולהזכיר, למשל, גם את בלוז לחופש הגדול. מדוע פתאום בשנת 2003 החליטו להעניק לפתע את האות? צריך הסבר מפורט ומקיף לכל אלו. זו הייתה מלחמה שהעניין הצבאי בה היה חשוב, אך יש פנים רבות אחרות, חשובות לא פחות. אלמוג * הפורטל החמוד והמאמי 19:05, 31 באוקטובר 2009 (IST)
replies: text: :זה לא ערך על מלחמה. חסרים פרקים על זירת המלחמה, על כלי הנשק והציוד, על היחידות שלקחו חלק בקרבות, אין מספיק מידע על הפיקוד וכו'. גילגמש • שיחה • ביקרת כבר במיזם היובל? 10:24, 11 בנובמבר 2009 (IST)
סוף העברה • עודד (Damzow) • שיחה • משתמש זה מרענן מומלצים 07:01, 13 בנובמבר 2009 (IST)
thread_title:  מרשימת ההמתנה למומלצים 

message: שמי משה אלגאוי,שירתתי בתעלה 24 חדשים,אם אני מתחיל מהסוף,לא ידענו שאפשר לחצות את התעלה,ובודאי לא בהיקפים שםפגנו ביום כיפור(הייתי בין 10 חיילים שניסו להזיז את גשר הגלילים-לשווא)לפי דעתי,מיום שהגעתי לתעלה ב15/06/67-אף מפקד לא ניהל שום דבר,בגדול מה אנחנו עושים פה?מהם המטרות?מה שהיה,כל פעם שהמצרים ירו,השבנו אש,,,,,,,,יחס כדור שלנו מול 5000 שלהם,וכך זה נשמר לאורך כל התקופה,עם הכנסת נשק כבד יותר,אני זוכר את התקרית הגדולה ב-26/10/68מוצאי שבת הייתי בבית ושמעתי ברדיו,,אש לכל אורך התעלה,,התמונה שעלתה לי בראש היא כרטיס תצפית שהיה בכל עמדה,המודיעין סימן לנו איזה עמדות נשק יש ממול(כאילו שלא הרגשנו)על אף שבשגרה אף אחד לא ייחס חשיבות יתרה ז"א עוד דף בעמדה,אבל בערב ההוא ראיתי בפעם הראשונה ממרחק מה שלא ראיתי ממטר,בכרטיס תצפית מול עמדת 03 שלנו 8כלי נשק יש ממול וביניהם תותחים,מרגמות,,,ומס,2 שלי צריך היה להיות שם,(לא זוכר את שמו)הוא היה עתודאי,כמובן שלבשתי מדים ובטרמפים נסעתי לתעלה,הגעתי ב,4 בבקר היה מחסום (לא הבנתי למה)אחרי שעתתים נתנו לי להכנס הגעתי למוצב ,לעמדה,אי אפשר לתאר איך זה נראה ,הכל מרוטש,המקלע 03הפך לשושנה שחורה,איפה העתודעי?הסתובבתי וראיתי אותו בא לקראתי שמח,מחייך,בחור דתי עם כיפה סרוגה,רציתי לשאול אותו איך זה שאתה בחיים?לא שאלתי והוא נהיה רציני רגע ואמר לי שבתחילת התקרית הוא היה בשרותים  וניסה להגיע לעמדה ולא הצליח ההפגזה היתה כבדה.הוא הסתתר בקוליס של הזחל"משעבר קודם.מה שאני רוצה לספר שהיו בתעלה הרבה חיילים ערים בלילה שלא נהרגו בגלל כל מיני ניסים  אבל כולם פגועים,השיטה היתה מי שנופל מביאים אחר במקומו,כמו מחסנית בלתי נגמרת,יש כאלה שלא הספקנו להכיר,בשום מקום לא מוזכרים החיילים החיים בכל מקום זה בר-לב ז"ל אריק ,רביןז"ל אלוף זה אלוף אחר,הם לא היו יותר משעה,תמיד היה חסר אוכל,מים,תחמושת,ביגוד,הם אף פעם לא שאלו,בחנוכה ביקר אותנו המגד ,,,הוא צחק שהבאנו לו מצות,גם לנו זה נראה מצחיק-אבל המשכנו
הטלפון שלי 0508557028
thread_title:  ניתוק מוחלט בין חיילים למפקדים 

message: בערך הארוך והמפורט מוזכרות הרבה גיחות של מטוסי צה"ל ובכל מקרה מדובר על תקיפות של בסיסים צבאיים ומטרות צבאיות שהופצצו במצרים. לא נאמר שהיו הפצצות מסיביות על ערי התעלה, סואץ ואסואן. אמנם בסיום, בפרק ה"תוצאות" מוזכר שהערים נחרבו כליל ומאות אלפים נמלטו מהן. אבל איך הן נחרבו אם לא הופצצו?
replies: text: למיטב זכרוני, הן הוחרבו בירי ארטילרי. בהחלט ראוי לפרט בערך, עם אסמכתא טובה מזכרוני הבוגדני. דוד שי - שיחה 20:27, 27 באפריל 2010 (IDT)

text: באסמעילה שהיתה עיר גדולה כל התושבים ברחו ד"ר צללים - שיחה 14:42, 31 בדצמבר 2023 (IST)
thread_title:  מה עם הפצצת ערי התעלה? 

message: בערך אות מלחמת ההתשה כתוב שהוא ניתן למי ששירת משנת 1967 עד 1970. זה כתוב ע"ס משרד הביטחון http://www.mod.gov.il/pages/heritage/maaracha.asp . מזה ניתן להבין שהגירסה הרשמית לגבי המלחמה מתחילה ב-1967.
בטקסי זיכרון אומרים על החיילים שנהרגו בסוף 1967, שהם נהרגו במלחמת ההתשה, וזאת התייחסות ציבורית.
replies: text: מסכים עם טענה זו. גם אצל המצרים יש המשך ישיר ממלחמת ששת הימים למלחמת ההתשה. למעשה, הם מתייחסים למלחמת ששת הימים כאל חלק ממלחמת ההתשה. אנסה לפתוח בימים הקרובים פסקה חדשה הדנה בתאריך פתיחת המלחמה, תוך הצגת הדעות השונות.אודי - שיחה 18:36, 1 ביוני 2011 (IDT)
replies: text: :מה אומרות הויקיפדיות הזרות (הגדולות והערבית שהיא צד למלחמה)?

text: :אנגלית - 1 ביולי 1967, קרב ראס אל-עיש

text: :ערבית - 1 ביולי 1967

text: :גרמנית: - יוני 1968

text: :צרפתית - יולי 1967

text: :ספרדית - יוני 1968

text: :באף לא אחת מהן מופיע התאריך של מרץ 1969 המופיע בוויקיפדיה העברית.אודי - שיחה 20:34, 1 ביוני 2011 (IDT)
thread_title:  למה לא סופרים משנת 1967, ולמה לא סופרים את כל החזיתות? 

message: ראיתי את הדיון הקטן על מספרם של חללי צה"ל במלחמה ויש לי בעיה. אם אנו טוענים כי מלחמת ההתשה התחוללה רק בחזית המצרית (ואנו טוענים זאת בתוקף), אזי אני לא מבין את ההכללה של כל חללי צה"ל בתקופה, לעניות דעתי אין קשר בין חללי צה"ל בין בקרבות ובין באימונים שלא התרחשו במסגרת האירועים בחצי האי סיני. מקורות שונים (ספרותיים) מציינים את המספר 260 כמספר החללים הישראלי במלחמה ואני לא חושב שצריך להוסיף את מי שנפל מחוצה לה.
אני מודה, העניין במערכה הזאת הוא בעייתי משום שהיא נפרשה על פני חושדים רבים אך צריך להבחין בין חללי המלחמה לחללים שנספו בלי קשר ישיר אליה.
הבעייה הזאת נובעת עוד ממלחמת העצמאות שבה על פני תקופה ארוכה נפלו כ-6000 ישראלים ואנו מכלילים את כולם כחללי המלחמה. מלחמת ההתשה עם המצרים שונה בכך שבמסגרתה לא התנהלה מלחמה בכל רחבי הארץ אלא בשטח מצומצם (הגדה המזרחית של תעלת סואץ).
מלחמת ההתשה היא מלחמה לכול דבר והיא הייתה טראומתית לישראל בדומה לאירועים דומים אחרים, אך כאשר הקורא רואה שהיו לישראל מעל 700 הרוגים במערכה הזאת מול מצרים, הוא מייחס לה עוצמה ואובדן שלא יוחסו לה בשעה שהתחוללה.Liorgol1 - שיחה 03:04, 7 בספטמבר 2011 (IDT)
replies: text: אנו לא "טוענים בתוקף" שהמלחמה התחוללה רק בחזית המצרית. ראה פסקת "תחומה של המלחמה" בערך עצמו. לגבי מספר הנפגעים, מספר זה הוא גם פונקציה של תאריכי הפתיחה של המלחמה שגם עליהם יש ויכוח. לדעתי, בהסתכלות ישראלוצנטרית, גם המרדפים בבקעה וההפגזות על ישובי עמק בית שאן הן חלק ממלחמת ההתשה. כולן נשאו אופי מתמשך והתרחשו בין סיום מלחמת ששת הימים ובין אוגוסט 70 בתעלה וספטמבר 70 בחזית הירדנית.אודי - שיחה 08:21, 7 בספטמבר 2011 (IDT)
replies: text: :אני נוטה יותר לדעתו של Liorgol1. לגבי אירועים מלחמתיים בחזיתות אחרות כדאי לכתוב בערכים היעודיים להם. גילגמש • שיחה 17:29, 10 בספטמבר 2011 (IDT)
replies: text: ::מצוי מידע רב על אבידות בהערת שוליים מס' 3 בקרב ראס אל-עיש.אודי - שיחה 23:35, 18 בספטמבר 2011 (IDT)
thread_title:  אבידות צה"ל במלחמה 

message: מה היה היקפה מתי התחילה, מה היו ההשלכות וכו'אריק1111 - שיחה 12:08, 24 בינואר 2012 (IST)
thread_title:  נראה לי כדאי להוסיף פסקה על ההתערבות הסובייטית 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www1.idf.il/navy/site/templates/controller.asp?lang=HE&fid=44017&did=44642
** In מלחמת ההתשה on 2013-05-04 12:56:43, 400 Bad Request
** In מלחמת ההתשה on 2013-05-05 06:49:47, 400 Bad Request
** In מלחמת ההתשה on 2013-05-15 11:39:13, 400 Bad Request
--Matanyabot - שיחה 14:39, 15 במאי 2013 (IDT)
thread_title:  קישור שבור 

message: חסרה התיחסות שלימה למבצעי "בוסתן" ובמיוחד ל"בוסתן 39" שהיה בו ייחוד. 85.64.6.195 11:20, 20 ביוני 2013 (IDT)
replies: text: מבצעי בוסתן
replies: text: :שני מבצעים מוזכרים אך אין הסבר כללי וקישור לערך. נחוץ מקור. Nachum - שיחה 13:36, 20 ביוני 2013 (IDT)
thread_title:  חסרה התיחסות שלימה למבצעי "בוסתן" 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://dover.idf.il/IDF/About/history/60s/1969/%D7%94%D7%AA%D7%A9%D7%94.htm
** In מלחמת ההתשה on 2013-09-13 03:40:15, Socket Error: 'Connection reset by peer'
** In מלחמת ההתשה on 2013-09-16 00:23:02, Socket Error: 'Connection reset by peer'
** In מלחמת ההתשה on 2013-09-25 07:55:23, Socket Error: 'Connection reset by peer'
--Matanyabot - שיחה 10:55, 25 בספטמבר 2013 (IDT)
thread_title:  קישור שבור 2 

message: מובילות לאמצע שום מקום בחצי האי סיני. או להוריד בכלל, או להחליף למקום משמעותי, כמו למשל, גשר פירדאן שבתמונה. ניסיתי לערוך ולא מצאתי מאיפה הגיעו הקואורדינטות הללו.אודי - שיחה 18:29, 7 בנובמבר 2015 (IST)
replies: text: הקואורדינטות הגיעו מוויקינתונים. הסרתי אותן משם, מפני שהלחימה התנהלה באזור נרחב, ואי אפשר לתת לו קואורדינטות נקודתיות. דוד שי - שיחה 19:20, 7 בנובמבר 2015 (IST)
thread_title:  קואורדינטות בתבנית 

message: :דיווח מהדף ויקיפדיה:דיווח על טעויות
מלחמת ההתשה נערכה בשנים 1967-70 ולא כפי שכתוב בפירוט של הכותרת 1969-70. פירוט הכותרת מופיע כאשר לוחצים על כותרת בצבע תכלת בגוגל דרך הפלאפון.
replies: text: תוקן בוויקינתונים. תודה על הדיווח המפורט והמדויק שעזר בזיהוי מיידי של הבעיה. בורה בורה - שיחה 18:56, 1 במרץ 2020 (IST)
thread_title:  דיווח שאורכב ב-01 במרץ 2020 

message: :דיווח מהדף ויקיפדיה:דיווח על טעויות
רשמתם מצרים אבל עשיתם את דגל סוריה
replies: text: זה היה הדגל של האיחוד, שסוריה אמצה כשפרשה ממנו. חזרתי • ∞ • שיחה 23:50, 21 באפריל 2020 (IDT)
thread_title:  דיווח שאורכב ב-22 באפריל 2020 

message: ב-27 בינואר 2020 יישם משתמש:מ.א.1 את העיקרון הוויקיפדי "היה נועז" (שנדמה לי שאיבד מתקפותו באנציקלופדיה שעברה לשלב מבוסס יותר, אך זה דיון אחר), ושינה על דעת עצמו וללא פתיחת דיון בנושא, את תאריך פתיחת מלחמת ההתשה מ-8 במרץ 1969 ל-11 ביוני 1967 (סיום מלחמת ששת הימים). הסיבה, כפי שאני מבין אותה, היא החלטת ועדת השרים לענייני סמלים וטקסים על חלוקת אות מלחמת ההתשה, כשהתקופה המזכה באות היא החל מ-11 ביוני 1967. יתכן כי בסוף יוחלט על תאריך זה כמועד תחילת המלחמה, אך הדבקות בהחלטות מדינת ישראל כ"אורים ותומים" לתוכן בוויקיפדיה העברית היא שגויה. החלטות המדינה מושפעות ממגוון אינטרסים (ודאי החלטה על חלוקת אות מערכה) שביניהם ובין העובדות ההיסטוריות אין קשר.
לעניות דעתי, אנו צריכים לקבוע את התאריך ל-1 ביולי 1967 בתקריות ראס אל-עיש, כפי שקבעו ויקיפדיה האנגלית וויקיפדיה הערבית. אבל עד שלא יוסכם באופן גורף על תאריך, אני מבקש להחזיר לגרסה היציבה שהיא 8 במרץ 1969.אודי - שיחה 17:38, 10 בדצמבר 2020 (IST)
thread_title:  שוב, תאריך פתיחת המלחמה 

message: הקובץ הבא מוויקישיתוף שמשמש בדף הזה או בפריט הוויקינתונים שלו הועמד למחיקה:
* 
להשתתפות בדיון המחיקה יש לעיין ב. —Community Tech bot - שיחה 00:14, 8 בפברואר 2021 (IST)
thread_title:  הקובץ הבא מוויקישיתוף שמשמש בדף הזה או בפריט הוויקינתונים שלו הועמד למחיקה 

message: בוויקי האנגלית מוזכרים גם אש"ף, סוריה ואף כווית וקובה כחלק מהצדדים הלוחמים במלחמה. ? ? peledy - שיחה 16:52, 24 במאי 2021 (IDT)
replies: text: ראה את חלקה השני של הפסקה השנייה בערך עצמו, "תחומה של המלחמה". הערך עוסק בחזית המצרית ולא בחזיתות האחרות. יש ערך מלחמת ההתשה בבקעת הירדן ואם יכתב מלחמת ההתשה בגבולות סוריה ולבנון, קרוב לוודאי שאיש לא יבקש מחיקה.אודי - שיחה 22:36, 24 במאי 2021 (IDT)
replies: text: :לדעתי יש ליצור ערך כולל לכלל מלחמת ההתשה, וניתן ליצור ערכים נפרדים שיפרט באופן פרטני לגבי הזירות עם ירדן ומצרים, ואולי גם עם סוריה. זה מה שאנחנו עושים בשאר הערכים על מלחמות ישראל, שכן הערך הזה, שלפי שמו אמור להיות כוללני, כולל רק את הזירה המצרית. peledy - שיחה 22:35, 26 במאי 2021 (IDT)
replies: text: ::אני מעריך שאתה צודק בכך שאז תיווצר אחידות מול הערכים בוויקיפדיות הזרות וכמו כן תיווצר התאמה להגדרה של צה"ל את מלחמת ההתשה. יש עם כך שתי בעיות. האחת - מישהו צריך לעשות את העבודה הזו. השנייה - לדעתי, זו הגדרה מלאכותית. למעשה אין שום קשר בין החזית המצרית ובין שאר החזיתות. לא היה שום תיאום בין המצרים ובין ארגוני המחבלים. ירדן הגיבה ללחימה לפי האינטרסים שלה וכנ"ל סוריה ולבנון. ובכלל, בציבוריות הישראלית, כשמדברים על "מלחמת ההתשה" מתכוונים בדרך כלל לחזית המצרית.אודי - שיחה 12:34, 27 במאי 2021 (IDT)
replies: text: :::לדעתי אתה צודק במלאכותיות של ההגדרה, אולם יש לאמץ את ההגדרה של צה"ל וליצור אחידות עם הוויקיפדיות הזרות כפי שאמרת. peledy - שיחה 16:17, 27 במאי 2021 (IDT)
thread_title:  הצדדים הלוחמים 

message: קטגוריה:ערכים שיש לתקן בהם קישורים חיצונייםשלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://www.idf.il/media/81566/9%D7%9E%D7%9C%D7%97%D7%9E%D7%AA-%D7%94%D7%94%D7%AA%D7%A9%D7%94-%D7%91%D7%97%D7%96%D7%99%D7%AA-%D7%94%D7%9E%D7%A6%D7%A8%D7%99%D7%AA.pdf נמצא כקישור שבור. מומלץ להוסיף https://web.archive.org/web/20210602215713/https://www.idf.il/media/81566/9%D7%9E%D7%9C%D7%97%D7%9E%D7%AA-%D7%94%D7%94%D7%AA%D7%A9%D7%94-%D7%91%D7%97%D7%96%D7%99%D7%AA-%D7%94%D7%9E%D7%A6%D7%A8%D7%99%D7%AA.pdf לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 01:39, 24 במאי 2023 (IDT)
thread_title:  נמצאו קישורים חיצוניים שצריכים תיקון (מאי 2023) 

message: שלום, מתייג את Shayshal2, גילגמש, קלונימוס, אבירם, כובש המלפפונים, על הטוב וברק לחוות דעת על השינויים הגדולים שביצעתי בערך. אסף טל דורון 317 - שיחה 21:39, 15 ביולי 2023 (IDT)
replies: text: שלום !ראשית כל, ממבט חטוף נראה שביצעת מחקר מעמיק לשם ההרחבה של הערך, ולכן אני מוסר לך שאפו על העבודה הנרחבת.  התחלתי לעבור על הערך ולבצע תיקוני הגהה ועריכה לשונית פה ושם: באופן כללי, הניסוח של הערך טוב אף הוא. אני מקווה שאוכל להמשיך לעבור עליו בזמן הקרוב. לפי דעתי, תוכל להציג את הערך ברשימת ההמתנה של הערכים המומלצים. אשמח לשמוע דעות של משתמשים אחרים בנוגע לערך. כובש המלפפונים • שיחה 14:35, 16 ביולי 2023 (IDT)
replies: text: :תודה רבה כובש המלפפונים! חשוב לי לציין שהמקור המרכזי שלי בכתיבת הערך הוא הספר התשה - המלחמה שנשכחה (2017) שכתב פרופסור יואב גלבר. הספר הוא הראשון מתוך טרילוגיה שכתב גלבר על השנים בין ששת הימים ליום הכיפורים, הוא מתחקה אחר המלחמה גם בציר הצבאי וגם בציר הדיפלומטי, ומעמיק באשר להנחות העבודה, דיוני הפיקוד הגבוהה של צה"ל ולהשפעות המלחמה על העורף האזרחי. אסף טל דורון 317 - שיחה 16:12, 16 ביולי 2023 (IDT)
replies: text: ::ראשית, עלי לציין את השיפור בכתיבתך. זה אחד הערכים הטובים שכתבת. כעת לכמה הערות: ניכר שהמקורות שלך חד צדדיים. זה מובן במידה מסוימת כי סביר שהנגישות למקורות בערבים היא בעייתית בגלל פערי שפה וככל הנראה גם קושי להשיג מקורות איכותיים. נתקלתי בזה כשניסיתי לכתוב על מלחמת יום הכיפורים. פתרון חלקי לבעיה זו הוא שימוש במקורות באנגלית וברוסית. המקורות הרוסיים מביאים פעמים רבות את הזווית הערבית בגלל הקרבה האידיאולוגית למדינות אלה. הטריק הזה לא תמיד עובד בהתחשב בכך שהמצרים בגדו ברוסים וחברו לאמריקאים זמן מה לאחר מלחמת יום הכיפורים. לכן, פעמים רבות המקורות הרוסיים ביקורתיים שלא לצורך כלפי הצבאות הערביים. פתרון אפשרי נוסף הוא חיפוש ברשת. אני לא יודע מה נכתב אודות העימות הזה בספרות המקצועית אבל אפשר לחפש. יתכן שיש משהו.

text: ::כמו כן, אני חושב שאין צורך להקדיש כותרת נפרדת למפקדי צה״ל במלחמה. אני חושב שיש לצרף את הטבלה הנסתרת-נגללת לפרק אודות צה״ל במלחמה. גילגמש • שיחה 18:37, 16 ביולי 2023 (IDT)
replies: text: :::תודה רבה גילגמש, העברתי את הטבלה הנסתרת של מפקדי צה"ל לפי העצה שלך. בהקשר של המקורות המצרים, ידוע לי על ספרי זיכרונות שכתבו גמאסי ושאזלי שיש בהן התייחסות רבה למלחמת ההתשה אבל אין לי אותם בהישג יד. אני יודע גם שיש ספר של פסח מלובני על המעורבות הסובייטית במזה"ת, שהוא מומחה בישראל לצבאות ערב, וספרים של בוריס ידלין ודימה אדמסקי על המעורבות הסובייטית, שם יש הרבה שימוש במקורות רוסים. אין לי אף אחד מהספרים האלו, ואני אנסה לחפש מקורות לא-ישראלים ברשת. תודה על ההערות, אעדכן לגבי המקורות החדשים שאני אמצא. אסף טל דורון 317 - שיחה 23:04, 16 ביולי 2023 (IDT)מעדכן, בקושי הצלחתי למצוא מקורות זרים: שני ספרים באנגלית, אחד על המלחמה והשני על התפקוד הצבאי של מדיות ערב משנות הארבעים ועד שנות התשעים, ואין לי גישה אליהם. חוץ מזה לא הצלחתי למצוא ברשת חומר על המעורבות הסובייטית שהוא לא מהארץ. אסף טל דורון 317 - שיחה 22:23, 2 באוגוסט 2023 (IDT)
thread_title:  שיפור הערך 

message: בעיקרון השם מלחמת ההתשה מדבר על הצד הערבי שהם ניסו להתיש אותנו, כדי להחזיר את סיני והגולן. למרות שהשם הזה הוא הכי מוכר הוא עדיין ממש לא מדויק, וצריך להוסיף פסקה על זה. ד"ר צללים - שיחה 14:45, 31 בדצמבר 2023 (IST)
thread_title:  השם מטעה 

message: כתוב בערך
"בשבעה-עשר חודשי הלחימה של מלחמת ההתשה בחזית הדרום נהרגו 367 ישראלים ו-999 נפצעו (968 הרוגים ו-3,730 פצועים בכל החזיתות סה"כ)".
לא ברור לי איך זה מסתדר. בערך על החזית הירדנית כתוב שנהרגו 141 חיילים, ובסורית המספרים קטנים. איך הגיעו ל 968 הרוגים? דב ט. - שיחה 22:20, 14 בינואר 2024 (IST)
replies: text: בספר "לא על מגש של כסף" נאמר "אבידות ישראל במלחמת ההתשה היו 721 הרוגים (מתוכם 594 חיילים) מהם 367 בחזית מצרים, ו-2,659 פצועים (מהם כ-1,500 חיילים), מהם 999 בחזית מצרים".

text: המספר 367 מופיע בשני המקורות, כך שכנראה יש לקבלו. ייתכן שהפער בין מספר ההרוגים הכולל למספר בשלוש החזיתות נובע מחללי פיגועים בתקופה זו, בישראל ובחו"ל.

text: לדעתי ראוי שהערך יציין את מספר ההרוגים (חיילים ואזרחים) בכל אחת משלוש החזיתות (מצרים, ירדן, סוריה) ולא יעסוק בהרוגי פיגועים, שאינם חלק ממלחמת ההתשה (או יציין אותם בנפרד). דוד שי - שיחה 08:27, 15 בינואר 2024 (IST)
replies: text: :אתה רוצה לתקן בתבנית ובערך? כרגע מופיע 968 הרוגים על בסיס מקור כתוב. אני מתפלא שאין נתון במקור ברשת - זה די בסיסי. דב ט. - שיחה 10:26, 16 בינואר 2024 (IST)
replies: text: ::צריך להשוות את המקור שבידי למקור שמופיע בערך ולהבין את שורש ההבדל ביניהם. דוד שי - שיחה 13:55, 16 בינואר 2024 (IST)
thread_title:  מספר הרוגים 

message: משפט הפתיחה מגדיר את המלחמה כמלחמה נגד מצרים בלבד, אך בהמשך הפסקה מוסיפים חזיתות אחרות.
"מלחמת ההתשה (בערבית: حرب الاستنزاف, חַרְבּ אֶל־אִסְתִנְזַאף) הייתה מלחמה בין ישראל לבין מצרים, שהחלה ב-11 ביוני 1967 ונמשכה עד 7 באוגוסט 1970, מועד שבו הסכימו הצדדים על הפסקת אש שנכנסה לתוקף למחרת...
המלחמה נמשכה למעלה משלוש שנים לאורך החזית המצרית, הירדנית והסורית".
נדרשת עקביות.
דב ט. - שיחה 10:30, 16 בינואר 2024 (IST)
thread_title:  הגדרה לא עקבית 

message: קטגוריה:ערכים שיש לתקן בהם קישורים חיצוניים
שלום,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://israelidocuments.blogspot.co.il/2015/08/45_9.html נמצא כקישור שבור. מומלץ להוסיף https://web.archive.org/web/20150926073550/http://israelidocuments.blogspot.co.il/2015/08/45_9.html לכתובת המקורית.
*http://israelidocuments.blogspot.co.il/2015/08/45_51.html נמצא כקישור שבור. מומלץ להוסיף https://web.archive.org/web/20151114134323/http://israelidocuments.blogspot.co.il/2015/08/45_51.html לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 07:12, 15 בפברואר 2024 (IST)
thread_title:  נמצאו קישורים חיצוניים שצריכים תיקון (פברואר 2024)